  Анжелика Тихонова корреспондент «На родине П. И. Чайковского» литературая II фестиваль улсын Удмуртие Россиысь калык артистка Наталья Гвоздикова вуоз. Со сярысь фестивальлэн «ВКонтакте» мерлыко вотэсысь бамаз ивортӥзы. Удмуртиын Наталья Гвоздиковаен пумиськонъёс Воткаын но Ижкарын радъялозы. Отчы вань мылкыд карисьёс пыриськыны быгатозы. Ижкарын пумиськон 24-тӥ куартолэзе 11 часын йӧскалык театрын ортчоз. Пырон дунтэк. Со понна  гожтӥськыны кулэ. Нош Воткаын - 26-тӥ куартолэзе 11 часын П. И. Чайковскийлэн музей-юртъерысьтыз пичи залын. Пыронэз озьы ик дунтэк, но азьвыл . Наталья Гвоздикова «Большая перемена» фильмын шудэмез бере тодмо луиз. Отын со валтӥсь геройлэсь туганзэ Полина Иванченкоез шудӥз. Нош «Рождённая революцией» фильмын ужамез понна 1978-тӥ арын артисткаез СССР-лэн кун премиеныз пусйизы. Озьы ик актриса «Калина Красная», «Дума о Ковпаке», «Ох, уж эта Настя!», «Пётр Рябинкин», «Печки-лавочки», «Барышня-крестьянка» но мукет картинаосын шудэменыз тодмо. Тодэ вайытом, литературая фестивале фэнтези ӧрын тодмо гожъясьёс но вуылозы.  Тегъёс: Ижкар Литература Удмуртия Чайковский фестиваль Вотка  